cyanic-selkie/wikianc huggingface dataset:
Amble gard
Amble gard er ein gard i Sogndal kommune. Han ligg ved Amlabukti inst i Sognefjorden. På garden er det økologisk produksjon av eple og eplejus.
Amble gard tilbyr også overnatting i høgstandardhytter og hus med fjordutsikt.
Amble gård er med i Sogn fruktrute.
USNS «Eltanin»
USNS «Eltanin» (T-AK-270/T-AGOR-8) var eit lasteskip i Eltanin-klassen og ein isbrytar som tente for U.S. Navy frå 1957. I 1962 vart skipet omklassifisert til forskingsfartøy og opererte då i farvatna kring Antarktis.
I 1974 vart skipet selt til den argentinske marinen og kalla ARA «Islas Orcadas». Ho vart seinare opphogd i 1979.
Yehud-Monosson
Yehud-Monosson (hebraisk skrift יְהוּד-מוֹנוֹסוֹן) er ein samanslått kommune av byen Yehud og nabostaden Neve Monosson sentralt i Israel, skapt under kommunesamanslåing i 2003. I 2007 hadde dei to i lag kring 25 800 i følgje Israelsk statistisk sentralbyrå (CBS).
Under vilkåra i samanslåinga skulle Neve Monosson har kommunalt sjølvstende med ein lokal administrasjon (minhelet mekomit).
Lik på segl
Eit lik er eit tau sydd fast til kantane på eit segl, ein presenning eller eit flagg. Dette vert gjort for å styrke materialet.
Eit skværsegl har rålik i overkant, underlik nedanfor og ståande lik eller ytterlik på sidene. Eit sneisegl har ståande lik i forkant, underlik og akterlik.
Kanten på eit storsegl som vert halde inne til masta vert kalla mastelik.
Mount Grieg
Mount Grieg er eit snødekt fjell, med ei høgd opp mot kring 800 moh, med ei eksponert vestsida, oppom søraustsida av Brahmsfjorden og ligg ved foten av Derocher Peninsula, på nordsida av Beethoven Peninsula sørvest på Aleksanderøya i Antarktis. Fleire fjell i nærleiken finst først på kart av Ronne antarktiske forskingsekspedisjon (RARE), 1947–48. Dette fjellet vart kartlagd frå flyfoto tekne under RARE av D. Searle frå Falkland Islands Dependencies Survey i 1960, og vart kartlagd på ny av US Geological Survey, 1988. Det vart namngjeve av UK Antarctic Place-Names Committee etter Edvard Grieg, den norske komponisten.
Skeise-NM 1947
Noregsmeisterskapen på skeiser 1947 for menn vart avvikla I Trondheim helga 25. og 26. januar. Henry Wahl vart norsk meister for fyrste og einaste gong.
NM på skeiser 1947
Dato: 25./26. januar 1947
Åmynnet
Åmynnet er ein tettstad i Örnsköldsviks kommun i Västernorrlands län i landskapet Ångermanland i Sverige. I 2005 hadde tettstaden 370 innbyggjarar.
Skeise-NM 1947
NM på skeiser 1947
<br style="clear:both;" />
500 meter
<br style="clear:both;" />
5000 meter
<br style="clear:both;" />
1500 meter
<br style="clear:both;" />
10000 meter
<br style="clear:both;" />
Åmotfors
Åmotfors er ein svensk tettstad i Eda kommun i Värmlands län, i landskapet Värmland. Tettstaden heitte Åmot fram til 1917, då det fekk sitt noverande namn. Åmotfors har 1476 innbyggjarar (2005).
Åmot fekk industri alt på slutten av 1600-talet, då ein masomn blei oppført ved Kroppstadfors. Noreborgs jernverk blei bygd der i 1750-51. I dag finst det ein ammunisjonsfabrikk og papirfabrikk på staden.
Tripýla
Tripýla (gresk Τριπύλα) er ein landsby og ein tidlegare kommune i periferieininga Messinía i periferien Peloponnes i Hellas. Tripýla inngår frå 2011 som ei kommunaleining i kommunen Trifylía.
Ved folketeljinga i 2011 hadde kommunaleininga Tripýla 354 innbyggjarar, medan tettstaden med same namn hadde 34 innbyggjarar.
USS «Williamsburg» (AGC-369)
USS «Williamsburg» var ein kanonbåt i US Navy, og sidan ein privat yacht som tente som presidentyacht frå 1945 til 1953.
Skipet vart bygd i stål som «Aras», og vart sjøsett 8. desember 1930. US Navy tok over skipet den 24. april 1941, og kalla det «Williamsburg». Fartøyet vart no ombygd til kanonbåt av Brewer Drydock and Repair Co., i Brooklyn i New York. Etter ombygginga i 1941 tente «Williamsburg» i Nord-Atlanteren under andre verdskrigen.
Etter krigen vart "Williamsburg" presidentskip og fekk namnet AGC-369. Dei neste åra tente fartøyet to presidentar, Harry S. Truman og Dwight D. Eisenhower, og var i drift fram til 1953 før det gjekk attende til marinen. Skipet vart omsider stroke frå lista til US Navy i april 1962.
«Williamsburg» vart overført til National Science Foundation 9. august 1962, og vart ombygd frå presidentyacht til oseanografisk forskingsfartøy ved Woods Hole Oceanographic Institute. Skipet fekk no namnet «Anton Bruun» etter den kjende danske marinbiologen. Skipet hadde ti tokt i Indiahavet, og seinare fleire tokt i Sørishavet i området kring Humboldtstraumen. I 1968 skulle skipet reparerast, men fekk store skadar då tørrdokken brått sokk. Skipet vart reparert og var i mange år restaurantskip ved Salem River i New Jersey. I 1993 vart skipet seld til Italia, og planen var å bygge om skipet til eit luksuriøst cruiseskip, men dette vart aldri noko av og skipet ligg i dag i opplag i La Spezia
Kjelder
''
Kylix
Kylix (gresk κύλιξ, fleirtal κύλικες, kylikes) er ein type drikkeskål i keramikk som blei brukt i Hellas i antikken.
Dei blei brukt i finare selskap, særleg symposium. Forma gjer kylixar eigna til å drikka av medan ein ligg, men krev ein viss finesse for å unngå at ein sølar seg til.
Kylixar var som oftast vakkert dekorert, gjerne med scener knytte til vindrikking, erotikk eller humoristiske scener frå mytologi eller kvardagsliv.
Spelet kottabos, som var vanleg underhaldning på symposium, består av at ein kastar den siste vinresten frå ein kylix mot eit mål, gjerne ei bronseplate slik at det blir ein lyd om ein treff målet.
Terrakotta viste seg som eit populært materiale til å laga kylixar av. Ein type terrakotta kalla for «raudvare» var særleg verdsett blant grekarane og etruskerane. Denne hadde ein høg konsentrasjon av ferrooksid som gav han ein raudfarge.
Hageman Peak
Hageman Peak er ein fjelltopp med ei høgd opp mot kring 940 moh ved nordvestenden av Staccato Peaks sør på Aleksanderøya i Antarktis. Fjellet vart fotografert frå lufta av Lincoln Ellsworth i 1935, og vart namngjeven av Advisory Committee on Antarctic Names etter kapteinløytnant Roger H. Hageman i U.S. Navy som var ein flykaptein på LC-130 i løpet av Operasjon Deep Freeze, 1969.
Djupevåg Båtbyggeri
Djupevåg Båtbyggeri AS var ei verksemd som bygde og utførte vedlikehald av trebåtar og andre store trekonstruksjonar og som held til i Norheimsund i Hardanger. Verksemda vart eigd og drive av Djupevåg-familien.
Selskapet vart skipa av Lars Djupevåg i 1947. Produksjonen bestod dei første åra av opne klinkbygde båtar. Hovudproduktet var i meir enn 20 år Colin Archer seglskøyter. Båtbyggjeriet har mellom anna utført jammleg vedlikehald av Kongeskipet og har også levert nye livbåtar og lettbåtar til det. . På 2000-talet vart Djupevåg Båtbyggeri særleg kjent for å ha levert interiøret til storsalen i operaen i Oslo og Tverrfjellhytta på Dovre.
I november 2011 gjekk Djupevåg båtbyggeri AS konkurs.
Living on an Island
«Living on an Island» er ein song av det britiske rockebandet Status Quo frå 1979. Han kom ut på albumet Whatever You Want med Rick Parfitt på solovokal.
Teksten omhandlar Rick Parfitt som måtte ta eit år i skatteeksil utafor Storbritannia og isolasjonen og keisemda han kjende på øya Jersey.
Songen kom ut som den andre singelen frå albumet og nådde 16. plassen på den britiske singellista.
Al-Hamidiyah
Al Hamidiyah (eller al-Hamidiyya) (arabisk الحميدية ) er ein by ved kysten av Syria, kring 3 km frå grensa til Libanon. Byen vart grunnlagd på kort tid etter ordre frå den osmanske sultanen ‘Abdu’l-Hamid II kring 1897, for å vere tilfluktsstad for muslimske kretarar, ofte omtalt som kretiske tyrkarar, men i røynda greske muslimar. Dei vart tvungen til å forlate Kreta då øya vart erobra av kongedømet Hellas frå Det osmanske riket under den gresk-tyrkiske krigen, og flytta av sultan 'Abdu'l-Hamid II her og andre kystbyar i Levanten og til og med Libya. I dag bur kring 8 000 innbyggjarar i byen, og flesteparten snakkar kretisk gresk til dagleg. I følgje Syrisk statistisk sentralbyrå, hadde al-Hamidiyah eit folketal på 7 404 i 2004.
Sabayon
Sabayon kan lagast likt zabaione og serverast som ein dessert. Det kan serverast med bær, frukt eller bakverk. Ofte kan ein tilsetja litt sitronsaft, vanilje eller krydder som kanel eller anis.
Castlevania: Aria of Sorrow
Castlevania: Aria of Sorrow er eit plattformspel utvikla og utgjeve av Konami til Game Boy Advance. Det er det tredje og siste spelet i Castlevania-serien på Game Boy Advance og vart utgjeve i Japan, Nord-Amerika og Europa i mai 2003. Produsenten Koji Igarashi, som har leidd produksjonen av tidlegare Castlevania-titlar, leidde òg utviklinga av Aria of Sorrow. Michiru Yamane returnerte òg for å komponere musikken til spelet, saman med Takashi Yoshida og Soshiro Hokkai.
Handlinga i Aria of Sorrow går føre seg i år 2035, etter at Dracula har vorte forsegla vekk etter eit slag i 1999. Spelet følgjer ferda til Soma Cruz, ein tenåring som har motteke okkulte krefter som følgje av å vere eit potensielt ilåt for reinkarnasjonen av Dracula, medan han kjempar mot skikkelsar som vil overta kreftene til den mektige vampyren. Aria of Sorrow innlemmar same kombinasjonen av element frå plattformspel og rollespel som det tidlegare Castlevania-spelet Symphony of the Night. Det introduserer også fleire nye element til serien, som at spelaren kan ta til seg ferdigheiter frå fiendar via «Tactical Soul»-systemet og ei futuristisk setting, til skilnad frå mellomaldersettinga i mange av dei andre Castlevania-spela.
Spelet selde mindre bra i Japan, men gjorde det godt i Nord-Amerika. Dert vart utgjeve på nytt i 2006, i ein dobbel pakke saman med spelet Castlevania: Harmony of Dissonance. Ein oppfølgjar til spelet, Castlevania: Dawn of Sorrow, vart utgjeven i 2005.
Elvis sings The Wonderful World of Christmas
Elvis sings The Wonderful World of Christmas er eit musikkalbum frå 1971 av Elvis Presley. Det var det andre og siste julemusikkalbumet til Presley, og kom ut i oktober 1971. Ein singel frå albumet, «Merry Christmas Baby»/«O Come All Ye Faithful», kom ut i november same året. Albumet vart ein bestseljar som toppa Billboard Holiday Albums Chart, og ville ha gått høgt inn på Billboard 200, men frå 1963 til 1973 vart ikkje julemusikkalbum tekne med på denne lista. Albumet selde ikkje like godt som det første julemusikkalbumet til Presley, Elvis' Christmas Album. I løpet av åra har det likevel seld godt, og oppnådde gullplate 4. november 1977, platina 1. desember 1977, 2x platina 20. mai 1988 og 3x platina 15. juli 1999 hos RIAA i USA.
Fleire av songane på albumet vart publiserte av songforlaget til Elvis Presley, som «Holly Leaves and Christmas Trees», «I'll Be Home on Christmas Day», «If I Get Home on Christmas Day» og «On a Snowy Christmas Night». Presley vert akkompagnert av The Imperials Quartet på dei fleste songane.
På seinare utgåver av albumet vart songen «Blue Christmas», som vart spelt inn 27. juni 1968, lagt til albumet. Songen var tidlegare gjeven ut på albumet Elvis.
Whatever You Want av Status Quo
Dette var det tredje albumet deira som vart produsert av Pip Williams. Innspelinga byrja i desember 1978 i Wisseloord Studios i Hilversum i Nederland, og dei siste miksane var ferdige i London i mars 1979. Albumet kom ut 12. oktober 1979 og gjekk inn på albumlista i heimlandet 20. oktober 1979, der det nådde fjerdeplassen. Den første singelen frå albumet — «Whatever You Want» — kom ut 14. september med «Hard Ride» som B-sida. Denne nådde òg fjerdeplassen på lista. Den andre singelen frå albumet var «Living on an Island» med B-sida «Runaway». Denne kom ut 16. november 1979 og nådde 16. plassen på singellista.
Albumet vart miksa for den amerikanske marknaden og denne versjonen kom ut i USa med tittelen Now Hear This i 1980. Denne utgåva kom ut på CD på luksusutgåva av albumet. Men denne utgåva kom utan dei to songane «Shady Lady» og «Your Smiling Face». Desse finst derfor berre på den originale vinyl/kassett/8-sporslydband-utgåva. Songane «Whatever You Want» og «Living On an Island» byta òg plass på den amerikanske utgåva.
Andalen
Andalen er ein tettstad i Göteborgs kommun i Västra Götalands län i landskapet Bohuslän i Sverige. I 2005 hadde tettstaden 1 897 innbyggjarar.
Castlevania: Dawn of Sorrow
Castlevania: Dawn of Sorrow er eit plattformspel utvikla og utgjeve av Konami. Det er det første spelet i Castlevania-serien på Nintendo DS og vart utgjeve i Japan, Nord-Amerika og Europa hausten 2005. Spelet er oppfølgjaren til Castlevania: Aria of Sorrow og byggjer vidare på handlinga til forgjengaren: Dracula er nedkjempa og kreftene hans er overtekne av reinkarnasjonen hans, Soma Cruz. Med hjelp frå allierte unngår Soma å verte ein ny mørk fyrste. Ein kult vert danna for å skape ein ny Dracula ved å ta livet til Soma, medan Soma og dei allierte handlar for å unngå eit slikt utfall.
Dawn of Sorrow innlemmar mange trekk frå tidlegare Castlevania-spel, som kombinasjonen av element frå plattformspel og rollespel, «Tactical Soul»-systemet frå Aria of Sorrow og ein mørk, gotisk atmosfære.
Yavne
Yavne (hebraisk skrift יַבְנֶה), stundom skrive Jamnia, er ein by i Det sentrale distriktet i Israel. I følgje Israelsk statistisk sentralbyrå (CBS), hadde byen på slutten av 2009 eit folketal på 33 000.
Historie
Yavne var ein av dei store antikke byane på den sørlege kystsletta, 20 km sør for Jaffa, 15 km nord for Ashdod og 7 km aust for Middelhavet. Det er gjort utgravingar på ein gammal haug ved byen. I somme tider, særleg i bysantinsk tid, spreidde busetnaden seg over sletta og åsane kring haugen.
Det vart gjort utgravingar i 2001 som avdekte fleire gravplassar ved nordsida av haugen. Dei fleste av daterte til seinare jernalderen. Ei grav vart funnen å vere frå seint i bronsealderen.
Bibelen refererer til Yavne'el (Josva 15:11; 2 Krøn. 26:6-8) (stundom skrive som Jebneel), ein grenseby mellom stammeområda til Juda og Dan. I romartida vart byen kalla Iamnia, òg skrive Jamnia. Han gjekk i arv frå kong Herodes til systera Salome. Då ho døydde gjekk han til keisar Augustus som tok landsbyen som sin private eigedom, ein status byen hadde i minst eit hundreår.
Etter øydelegginga av Det andre tempelet i 70 evt., flytta Yochanan Ben Zakkai sanhedrinen til Yavne. Somme forskarar trur det såkalla Jamnia-rådet møttes der. Sanhedrinen drog frå Yavne til Usha i 80 evt. og kom attende til 116 evt.
Krossfararane kalla byen Ibelin og bygde ei borg der i 1141. Namnet kjem frå adelsfamilien Ibelin, som var viktig i kongedømet Jerusalem og seinare i Kongedømet Kypros. Ibelin vart erobra av Saladin i 1187. Utgravingar vest for haugen har avdekt 53 krossfararmyntar frå 1100- og 1200-talet.
Før Israel vart grunnlagd, låg den arabiske landsbyen Yibna der.
Utdanning
I følgje CBS var det i 2001 16 skular og 7 445 elevar i Yavne.
Økonomi
Store selskap som er basert i Yavne er mellom andre Ormat Industries, Aeronautics Defense Systems, Avisar og Orbotech.
Idrett
Maccabi Yavne er den største fotballklubben i byen. I 1980-åra spelte klubben i den øvste divisjonen og i 1985 vann dei Toto-cuppen. I dag spelar dei i Liga Leumit. Basketballaget Elitzur Yavne spelar i Liga Leumit frå 2007.
Venskapsbyar
Yavne er venskapsby med:
Cathartes
Cathartes er ei biologisk slekt av mellomstore til store åtseletande fuglar i kondorfamilien, Cathartidae. Dei tre nolevande artane som for tida er klassifiserte i denne slekta lever over mykje av Amerika sør for ca. 50ºN. På Cuba har ein funne ein fossil Cathartes-art frå kvartærtida.
Cathartes er ei latinisering av det greske ordet καθαρτής, for «reinsar», og refererer til rolla til desse kondorane som «reinsarar» som «ryddar i» nedbrytande kadaver i naturen.
Skildring
Dei tre kondorane i Cathartes er saman med svartkondor dei minste kondorartane, ca. 50-80 centimeter i kroppslengd og opptil 1,8 meter i vengespenn. Karakteristisk for slekta er mørk brun eller svart fjørdrakt med skjær av grått på undersida av vengefjørene og halen, nakent raudt eller gult hovud og hals med berre små karunklar. Dei skil seg frå alle andre kondorartar med manglande halskrans av lange fjører slik som dei tre største artane har, dei har relativt lengre halar, halsen er alltid trekt inn mot kroppen slik at dei ser ut som halslause. I «vippande» flukt står vengene i ein dihedral vinkel og vengene er generelt smalare enn hos andre kondorar. Alle tre Cathartes-kondorar har store opne nasebor som manglar skiljevegg (septum), lokaliserer åtsel med hjelp av luktesans, og alle er åtseletarar.
Myrkondor har overlappande utbreiing med kalkunkondor i heile utbreiingsområde sitt. Alle tre artane kan leve sympatrisk med kvarandre i eller i utkanten av Amazonasbassenget, men myrkondor og skogkondor overlappar sjeldan. Myrkondorar føretrekkjer å sveveflyge lågt over savannar, i motsetning til det føretrekte skoghabitatet til skogkondoren. Skogkondoren sveveflyg òg langt høgare enn myrkondoren.
Slekt Cathartes med norske artsnamn etter Norske navn på verdens fugler.
Systematikk
Den første medlemmen av denne slekta som formelt vart skildra, kalkunkondor, vart namngjeven av Linné som Vultur aura i hans Systema Naturae i 1758, men vart flytta til den noverande slekta introdusert av den tyske zoologen Johann Illiger i 1811. Den andre medlemmen, Cathartes burrovianus blei skildra i 1845 av John Cassin. I 1964 la Alexander Wetmore framlegg om Cathartes melambrotus, splitta ut frå C. burrovianus som ein god art. Cathartes er den eine av dei fem slektene med kondorar i den nye verda, og er den einaste slekta i familien som ikkje er monotypisk. Den taksonomiske plasseringa av desse kondorane er framleis uklår.
Ånäset
Ånäset er ein svensk tettstad i Robertsfors kommun i Västerbottens län i landskapet Västerbotten. I 2005 hadde tettstaden 506 innbyggjarar. Ånäset ligg cirka tretten kilometer nordaust for Robertsfors.
Tartus
Tartus (arabisk طرطوس, Ṭarṭūs; òg skrive Tartous) er ein by ved kysten av Middelhavet i Syria. Tartus er den nest største hamnebyen i Syria (etter Lattakia), og den største byen i Tartus guvernement. Han hadde 115 769 innbyggjarar i 2004. Om sommaren dreg mange syrarar her på ferie. Det finst mange ferieanlegg i regionen. Det ligg eit lite russisk marineanlegg i hamna i Tartus.
Fønikisk Antaradus
Historia til Tartus går attende til 1000-talet fvt, då han vart grunnlagd som ein fønikisk koloni under Aradus. Kolonien vart kalla Antaradus (frå gresk «Anti-Arados → Antarados», Anti-Aradus, som tyder «Byen som vender mot Arwad»). Ikkje mykje er att av den fønikisk Antaradus. Busetnaden var knytt til den viktigare og større busetnaden Aradus, utanfor kysten av Tartus, og den nærliggande staden Amrit.
Gresk-romersk og bysantinsk tid
Byen vart kalla Antaradus på latin og var ein av keisar Konstantin sine favorittstader for dyrkinga av Jomfru Maria. Det første kapellet som vart tileigna Jomfru Maria er sagt å ha blitt bygd her på 200-talet.
Islamsk tid
Muslimske armear erobra Tartus under Ayyan bin al-Samet al-Ansary i 636.
Krosstoga
Krossfararar kalla byen Antartus og Tortosa. Han vart først erobra av Raymond av Saint-Gilles, og vart i 1105 gjeve til sonen Alfonso Jordan og vart då kalla Tortosa. I 1123 bygde krossfararane den delvis befesta Katedralen Vår frue av Tortosa over ei bysantinsk kyrkje som var populære hos pilegrimar. Katedralen vart nytta som moské etter at muslimane tok byen attende, så som forlegning for osmanarane. Ho vart renovert under franskmennene og er i dag eit bymuseum med antikvitetar frå Amrit og mange andre stader i regionen. Nur ad-Din Zangi tok Tartus attende frå krossfararane ei kort stund før han vart tapt igjen.
I 1152 vart Tortosa gjeve til tempelriddarane, so nytta han som militært hovudkvarter. Dei bygde fleire store byggverk, som ei borg med eit stort kapell og eit utførleg borgtårn, omgjeve av tjukke, doble, konsentriske murar. Tempelriddarane hadde som mål å verne byen og landområdet rundt, som hadde blitt okkupert av kristne nybyggjarar, frå muslimske åtak. Byen Tortosa vart gjenerobra av Saladin i 1188, og hovudkvarteret til Tempelriddarane vart flytta til Kypros. I Tortosa klarte likevel nokre tempelriddarar å trekkje seg attende til borgtårnet, som dei heldt fram å nytte som basen sin for dei neste 100 åra. Dei bygde stadig fleire festningverk kring tårnet, fram til det òg fall, i 1291. Tortosa var den siste utposten til tempelriddarane på det syriske fastlandet, etter at dei trekte seg attende til ein garnison på den nærliggande øya Arwad, der dei heldt ut tiår til.
Geografi og klima
Byen ligg på austkysten av Middelhavet ved grensa til Alawittarfjella i aust. Arwad, den einaste busette øya langs den syriske kysten, ligg nokre få kilometer utanfor Tartus.
Tartus dekkjer dei fleste lågtliggande områda og er omgjeve i aust av fjell som hovudsakleg består av kalkstein, og kring somme stader, som ved byen Souda, basalt.
Klima
Byen har middelhavsklima med korte vintermånader og moderate temperaturar frå april til oktober. Åsane aust for byen er med på å gje Tartus ein del nedbør. Fukta om sommaren kan nå 80 %.
Økonomi, samferdsle og marinebase
Tartus er eit viktig handelssenter i Syria og har ein av dei to hovudhamnene til landet ved Middelhavet. Hamna vert utvida sidan mange importvarer som vert nytta til gjenoppbygginga av Irak går gjennom hamna.
Tartus er ein populær turistdestinasjon. Byen har gode sandstrender og fleire ferieanlegg. Det vart gjort store investeringar i byen i åra før borgarkrigen braut ut.
Tartus har eit velutvikla nettverk av vegar og motorvegar. Chemins de Fer Syriens driv jernbanenettverk som knyt Tartus til storbyane i Syria, sjølv om berre Latakia-Tartus-ruta er i drift i dag.
Russisk marinebase
Ein marinebase frå sovjettida ligg i Tartus. Denne kom til i 1971 etter ein avtale med Syria og er framleis bemanna av russisk marinepersonell. Tartus er den siste russiske militærbasen utanfor Sovjetunionen, og den einaste ved Middelhavet, noko som gjer at russiske marinefartøy ikkje treng å dra attende til basane i Svartehavet for å fylle drivstoff og forsyningar, og slepp å dra gjennom Bosporossundet i Tyrkia, som er NATO-medlem.
Hovudattraksjonar
Det historiske senteret i Tartus består av meir nylege bygningar bygd på og innanfor bymurane til festninga bygd av Tempelriddarane under krosstoga. Vollgrava skil framleis gamlebyen frå den moderne byen på nord- og austsida. Utanfor festninga er det lite att frå historia, utanom den katedralen Vår frue av Tartus frå 1100-talet. Kyrkja er i dag eit museum. Den tidlegare presidenten Hafez Assad og den hovudsakleg islamske administrasjonen hans lovde å gje staden attende til dei kristne som eit symbol på den djupe kristendomen i Syria, men han døydde før denne lovnaden vart utført. Sonen hans, den noverande presidenten Bashar Assad, har hevda han vil fullføre lovnaden til faren.
Byen Al Hamidiyah ligg like sør for Tartus og er kjend for å ha ein gresktalande folkesetnad på kring 3 000 som er muslimar. Ætta deira flytta der seint på 1800-talet frå Kreta. Sidan starten på Irakkrigen har nokre få tusen irakarar slått seg ned i Tartus.
Raudnebbsmaragd
Raudnebbsmaragd (Chlorostilbon gibsoni) er ein fugl i kolibrifamilien med utbreiing i store delar av nordlege Colombia og nordvestre Venezuela.
Skildring
Dette er ein liten til mellomstor kolibri, ca. 7,5 til 9 centimeter lang og med kroppsvekt på 8 gram, inntil nyleg rekna som ein underart av blåhalesmaragd, Chlorostilbon mellisugus. Hofuglane frå desse to artane er like, men hannfuglane skil slik seg i fjørdrakta.
Hannfuglen av raudnebbsmaragd er mest kjenneleg med raudfarge i nebbet og sterkt kløfta hale. Fjørdrakta er grøn, med innslag av bronse-grønt på oversida. Halen er blåsvart.
Hoa manglar raudfarge i nebbet, manglar den djupe kløfta i halen og er lys grå frå strupen og nedover undersida. Ho har eit større kvitt strek bak augo. Elles mørk blågrøne sentrale halefjør og hovud og overside i gjennomgåande skinande grønt.
Leveområdet er i Colombia inkluderer Guajira-halvøya, austre Córdoba, departementa Cesar og Norte de Santander og vidare sørover langs Magdalenadalen. I nord strekkjer utbreiingsområdet inn i nordvestre Andes i Venezuela. Dei føretrekkjer tørre habitat helst under 500 moh., men kan gå opp til 2300 moh. i øvre delar av Magdalenadalen. Habitata inkluderer kratt, utmarksbruk, parkar og hagar. Dei finn føda i blomar lågt over bakken.
Lite er kjent om storleiken av populasjonen og om utviklinga, arten har vore skildra som uvanleg i utbreiingsområdet.
Sverre Pettersen
Sverre Pettersen var ein norsk teiknar, kunsthandverkar og formgjevar frå Oslo. I åra 1916–25 laga han også ei rekkje glasmåleri og som bokkunstner laga han adresser, forutan illustrasjonar og bokbind. Frå 1928 til 1949 var han kunstnarisk leiar ved Hadeland Glassverk. Han var ein av dei mest kjende kustnarane på glasverket på 1900-talet.
Frå 1936 var han lærar ved Statens håndverks- og kunstindustriskole, overlærar frå 1944 og avdelingslærar frå 1948 av di han bygde opp reklamelinja ved skulen. I 1949 vart Pettersen teiknar og konsulent for bokkunstnarisk utstyr i H. Aschehoug & Co.s forlag.
Port Vila
Port Vila er hovudstaden i Vanuatu. Han ligg ved Mele Bay på sørvestkytsten av Éfaté, og hadde i 2000 eit innbyggjartal på 29 350. Byen er eit handessentrum og har ei hamn.
Sverre Pettersen
I 1954 vart Sverre Pettersen utnemnd til riddar av 1. klasse av St. Olavs Orden.
Port Vila
I Port Vila er det eit museum med ei monaleg samling av stillehavskunst. Det ligg ei internasjonal lufthamn utanfor byen.
Iran Air Flight 277
Iran Air Flight 277 var ei innanriksflyging med eit fly at typen Boeing 727-286 tilhøyrande flyselskapet Iran Air som styrta 9. januar 2011 under dårlege vêrtilhøve på ei ferd frå Mehrabad internasjonale lufthamn i Teheran i Iran til Urmia lufthamn i Vest-Aserbajdsjan. Flyet mislukka med den fyrste freistnaden på å lande på Urmia lufthamn, og styrta ved eit vatn då det freista lande andre gongen eller skulle til å returnere til Teheran. Av dei totalt 105 ombord, omkom 77 og 26 vart skada. Under krasjet vart flyet delt i fleire delar, men tok ikkje fyr.
Running
«Running» (engelsk for 'Springing') er ein song framført av den amerikansk-ungarske songaren András Kállay-Saunders frå 2014. Songen vart skriven av András Kállay-Saunders, Krisztián Szakos og István Tabár. «Running» var vinnarbidraget i A Dal 2014, den ungarske uttakinga til Eurovision Song Contest 2014 i København i Danmark, og fekk dermed representere landet i tevlinga.
Mousehole
Mousehole (uttalt, kornisk Porthenys) er ein landsby og fiskehamn i Cornwall i England. Han ligg rundt sør for Penzance ved Mount's Bay. Landsbyen ligg i Penzance civil parish. Ein holme kalla St Clement's Isle ligg rundt utanfor inngangen til hamna.
Mousehole er ein del av verneområdet Cornwall Area of Outstanding Natural Beauty (AONB). Nesten ein tredel av Cornwall har status som AONB, med same vernenivå som ein nasjonalpark.
Historie
Den eldste omtalen ein kjenner av Mousehole er frå 1283, og den eldste av Portheness er frå 1267. Sjølv om dei vanlegvis blir rekna som same stad, nemner eit dokument frå 1309 Porthenys juxta Mousehole (dvs. ved Mousehole), altså to ulike stader. Ein kan samanlikna med Newlyn i nærleiken som er skild av ein bekk frå Tolcarne, og som også ein gong blei rekna som ulike stader. Ei dokument frå 1339 nemner Porthengrous juxta Porthenes (krosshamn ved øyhamn). Om mengda skatt er eit teikn på kor viktig ein stad var, betalte fiskebåtar frå Mousehoule på 1300-talet 5 pund. Marazion i nærleiken betalte 1 pund, 6 shilling og 8 pence, Newlyn 1 pund, Penzance 12 shilling og Porthgwarra og Penberth 12 shilling. I mellomalderen var det tre kapell her, eit av dei på St Clement. Eit kapell blei vigd jomfru Maria i 1383, men låg i ruinar i 1414 etter stormar. Det blei bygd opp att rundt 1420 og endeleg øydelagt under reformasjonen. Eit anna kapell fekk lisens i 1441 og var vigd Edmund vedkjennaren.
Det finst dokumentasjon på at ein eksporterte sardiner herfrå til Frankrike så tidleg som i 1302, og seint på 1700-talet hadde fem notfiskarar og 55 båtar base i hamna. På 1880-talet blei det framleis drive sardinfiske med drivnett, og om hausten dreiv rundt seksti båtar fiske i Nordsjøen.
Goodnight, Irene
Lead Belly
Som med mange tradisjonelle folkeviser er opphavet til «Irene» uklårt. Lead Belly song ein versjon av songen så tidleg som i 1908, som han hevda han hadde lært av onkelen Terell. Ein song frå 1886 av Gussie L. Davis har fleire tekstmessige og strukturelle likskapar til songen, men ein kjenner ikkje til melodien til denne songen. Ein har funne ting som tyder på at songen frå 1886 igjen var basert på ein enno eldre song ein ikkje lenger har i dag. Uansett kvar han høyrte songen først, gjorde Lead Belly songen til sin eigen i 1930-åra, då han endra rytmen og skreiv om dei fleste av versa.
Mousehole
Historie
I lag med Marazion var Mousehole fram til 1500-talet ein av hovudhamnene i Mount's Bay. Før tilbakegangen som eit viktig handelssenter hadde Mousehole også fleire tilstellingar og marknader, mellom anna eit charter for ein tysdagsmarknad og ein tredagars festival for heilage Barnabas, gjeven til Henry de Tyes i 1292. Mousehole var som mange andre busetnader ved Mount's Bay under styrert til Manor of Alverton. Alle tidlege charter, marknader og liknande knytte til Mousehole er også knytte til denne herskapelege eigedommen.
Mousehole blei som Penzance, Newlyn og Paul angripen i raidet på Mount's Bay i 1595 av spanjolen Carlos de Amésquita. Den einaste bygningen som stod att var den lokale puben Keigwin Arms. Utanfor Keigwin Arms, som no er ein privat bustad, er det ein plakett med denne påskrifta: «Squire Jenkyn Keigwin was killed here 23 July 1595 defending this house against the Spaniards».
Goodnight, Irene
Lead Belly
Lead Belly spelte songen i periodane han sat i fengsel, og det var då han sat i Louisiana State Penitentiary at han møtte musikkforskarane John og Alan Lomax som spelte inn fleire timar med songane til Lead Belly. Eit par månader før utgjevinga hans i 1934, spelte Lead Belly inn fleire av songane sine, mellom anna «Irene», for Library of Congress.
Mousehole
1900-talet
Sjølv om det hadde vore ein bergingsbåt tilgjengeleg i Mount's Bay i mange år, blei det opna ein ny bergingsstasjon ved Penlee Point, på utkanten av landsbyen, opna i 1913. 19. desember 1981 omkom heile livbåtmannskapet på åtte i eit berginsforsøk i vindar med orkansstyrke. Livbåten blei flytta til Newlyn i 1983, men heldt fram med å vera kjend som 'Penlee Lifeboat'.
Goodnight, Irene
Andre versjonar
I 1950, eit år etter Leadbelly døydde, spelte det amerikanske folkebandet The Weavers inn ein versjon av «Goodnight, Irene». Singelen nådde førsteplassen på singellista i USA. I teksten har The Weavers teke bort dei mest kontroversielle linjene. Sidan innspelinga vart så populær er det hovudsakleg teksten til The Weavers som vert nytta i dag. The Weavers inspirerte mange andre artistar til å spele inn songen, og fleire av desse hadde òg suksess på salslistene.
Mousehole
1900-talet
Ved hamna i landsbyen låg ein gong gjestgjeveriet Lobster Pot, der Dylan Thomas og Caitlin Macnamara budde under bryllaupsreisa si etter å ha gifta seg i Penzance.
Goodnight, Irene
Andre versjonar
Frank Sinatra sin versjon av songen, som kom ut berre ein månad etter The Weavers sin versjon, nådde 12. plass på lista. Seinare same året spelte Ernest Tubb & Red Foley ein versjon som nådde førsteplassen på countrylista, og både Dennis Day og Jo Stafford gav ut versjonar som nådde lista, med respektive 22. og 26. plass. Moon Mullican fekk òg ein countryhit med songen i 1950.
Mousehole
1900-talet
I 1936 laga GPO Film Unit kortfilmen The Saving of Bill Blewitt for å promotera Post Office Savings Bank. Den lokale postmannen Bill Blewitt var med i filmen. Mousehole husar ei rekkje ulike festivalar og aktivitetar. Staden er kjend for julelysa sine. Sidan 1981 har lysa blitt tende på 19. desember til minne om offera for bergingsbåtulukka. Tom Bawcock's Eve er ei lokal feiring som blir halden 23. desember kvart år for å feira slutten på ei hungersnaud på 1500-talet av den lokale innbyggjaren Tom Bawcock. Festivalen er opphavet til Star Gazey Pie, ein pai med fisk, egg og potet der fiskehovuda stikk ut gjennomm lokket. Mousehole held også ein liten maritim festival annakvart år kalla Sea, Salt and Sail.
Kjende innbyggjarar
Penwith skal ha vore den siste staden i Cornwall der kornisk blei brukt som daglegspråk. Dolly Pentreath, som blei kjend som den siste talaren av språket, blir ofte oppgjeve å ha vore frå Mousehole og ha eit minnesmerke i landsbyen. I røynda var ho frå Paul, og Paul sokn omfatta historisk Mousehole.
John Keigwin (1641–1716), som forska på kornisk, metodisten William Carvosso (1750–1834) og sjømannen Joseph Trewavas VC CGM (1835–1905) var også frå Mousehole.
Raptópoulo i Messinía
Raptópoulo (gresk Ραπτόπουλο) er ein landsby i periferieininga Messinía i periferien Peloponnes i Hellas. Raptópoulo var hovudsete i den tidlegare kommunen Tripýla, som no er ei kommunaleining i kommunen Trifylía.
Turbinskip
Turbinskip er skip som vert drive med turbinar, som regel dampturbinar. Forkortinga er TS eller T/S.
Det første turbindrivne fartøyet, TS «Turbinia», vart bygt av C.A. Parsons i Storbritannia i 1894. Det gjorde 35 knops fart og fekk stor merksemd. TS «Mauretania» og TS «Lusitania» (1907) var dei første turbindrivne passasjerskipa.
Dampturbin er stadig einerådande ved effektar over kring 40 000 hestekrefter (30 000 kW) og vert derfor nytta på mange store tankskip og hurtiggåande containerskip. Gassturbinar er enno lite brukt.
Mahmud av Ghazni
Mahmud av Ghazni var den viktigaste herskaren i det persiske Ghaznavide-dynastiet. Han var frå Ghazni-provinsen i Afghanistan, og var den første i dynastiet med tittelen «sultan». Han erobra austlege iranske område og nordvestlege delar av det indiske subkontinentet i tida frå 997 og til han døydde i 1030. Mahmud gjorde den tidlegare provinsbyen Ghazni eller Ghazna om til ein rik hovudstad for eit utstrekt rike som dekte det meste av dagensAfghanistan, austlege Iran og Pakistan.
Bakgrunn
Mahmud var son av Sabuktigin, ein mamelukk av tyrkarherkomst som grunnla Ghaznavidedynastiet. Han var herskar i Ghazni frå 998. I 1021 invaderte og erobra han Multan og Panjab.
Han oppretta eit kulturelt sentrum med muslimsk profil i Lahore, og er rekna som grunnleggjaren av Delhisultanatet.
Riket hans blei kortvarig. Berre ti år etter hans død hadde det krympa til eit lokalt fyrstedøme i Aust-Afghanistan og Nordvest-India.
Mount Hahn
Mount Hahn er eit fjell, kring 1100 moh, som ligg mellom Walterbreen og Hamptonbreen ved toppen av Schokalsky Bay, nordaust på Aleksanderøya i Antarktis. Det vart fotografert frå lufta av Ronne antarktiske forskingsekspedisjon, 1947–48, og kartlagd av Falkland Islands Dependencies Survey, 1948–50. Det vart namngjeve av Advisory Committee on Antarctic Names etter kapteinløytnant Gerald L. Hahn i U.S. Navy ein pilot på LC-130-flyet i løpet av Operasjon Deep Freeze, 1975 og 1976.
Silkefuglar
Silkefuglar er ein liten familie, Ptilogonatidae, av sporvefuglar. Familien inneheld berre fire artar i tre slekter. Familien er kalla opp etter den silkeaktige fjørdrakta som desse fuglane ber. Dei finst hovudsakleg i Sentral-Amerika frå Panama til Mexico, men éin art, svartsilkefugl, har utbreiing vidare nordover inn i det sørvestlege USA. Dei er stort sett standfuglar, men svartsilkefugl er trekkfuglar i den nordlege delen av utbreiingsområdet.
Dette er fuglar med habitat i ulike typar skog, halvørken med tre for svartsilkefugl, og dei hekkar i tre.
Dei var tidlegare gruppert med sidensvansar og daddelfugl i familien Bombycillidae.
Artsliste
Parulaer i rekkjefølgje etter Clementslista versjon 6.8 frå august 2013 med norske namn etter Norske navn på verdens fugler.
Slekt Phainoptila
Slekt Ptilogonys
Slekt Phainopepla
Odd Jan Sandsdalen
Odd Jan Sandsdalen er ein norsk forfattar, skodespelar, sceneinstruktør og redaktør.
Sandsdalen er fødd i Seljord og er no busett i Thailand der han er redaktør for månadsmagasinet Nordic i Thailand. Han er utdanna skodespelar frå Statens teaterhøgskole (1965-68) og har arbeidd som sceneinstruktør og spelt i filmane Himmel og helvete (1969), En dag i Ivan Denisovitsj' liv (1970) og Dagny (1977). Frå 1968 til 1977 var han skodespelar ved Det Norske Teatret. Han har arbeidd som frilansar i NRK og bokmeldar i Arbeiderbladet, Varden og Telemark Arbeiderblad.
Som forfattar debuterte han i 1969 med diktsamlinga Konfidensielt og har sidan fått utgjeve ei rekkje bøker. Han er son til forfattaren Ingebjørg Kasin Sandsdalen og forfattaren, journalisten og folkeminnesamlaren Halvor J. Sandsdalen, og har redigert ei bok med utvalde dikt av faren. Han sat i Det litterære råd i Den norske Forfatterforening frå 1984.
Kapp Horn-straumen
Kapp Horn-straumen er ein kald havstraum som renn austover rundt Kapp Horn. Straumen er skapt av ei intensivering av Vestavindsstraumen i det han rundar neset.
USS «Glacier»
USS «Glacier» (AGB-4) (seinare USCGC «Glacier» (WAG/WAGB-4)) er ein historisk isbrytar som tente i dei første 15 ekspedisjonane på Operasjon Deep Freeze. «Glacier» var den første isbrytaren som kom seg gjennom det isdekte Bellingshausenhavet, og det meste av topografien i området er kalla opp etter mannskapet.
Kjelder
''
Noregs forskingsråd
Noregs forskingsråd eller Norges forskningsråd er eit norsk statleg forvaltingsorgan oppretta av regjeringa. Det har ansvar for å finansiera, fremja og marknadsføra norsk forsking. Rådet forvaltar forskningsmiddel og gjev råd til styresmaktene innan forskingspolitikk, mellom anna gjennom forslag til forskingsbudsjett i statsbudsjettet. Andre oppgåver er å fungera som møteplass mellom forskarar, næringsliv, dei som bruker og dei som finansierer forsking. Forskingsrådet bidreg også til å gjera norsk forsking meir internasjonalt orientert, gjennom forskingssamarbeid og gjennom deltaking i EU sine forskingsprogram.
Organisasjon
Forskningsrådet er underlagt Kunnskapsdepartementet. Saman med Nærings- og handelsdepartementet står dei to departementa bak halvparten av midla til rådet. Totalt forvaltar Noregs forskingsråd eit budsjett på 11,7 milliardar kroner (i 2022).
Forskingsformidling
Forskningsrådet skipa i 2002 den uavhengige nettavisa Forskning.no. Nettavisa syndikerer artiklar frå formidlingsmagasina til norske universitet og forskingsinstitusjonar.
Rådet oppretta også Forskingsdagane, ein nasjonal, årleg festival der alle typar forskings- og kunnskapsbaserte institusjonar viser fram verksemda si for allmugen.
Nysgjerrigper er Forskingsrådet sitt tilbod til barn og unge. Proscientia er tiltaket deira for å auka interessa for forsking og vitskap blant ungdom. Proscientia organiserer mellom anna Konkurransen Unge Forskere.
Jordbærtre
Jordbærtre (Arbutus unedo) er ein plante i lyngfamilien.
Han dannar ein eviggrøn busk eller eit lite tre og blir opptil tolv meter høg. Borken er raudbrun og fell av i flak. Blada er spreidde, elliptiske, mørkegrøne, lêraktige og tanna. Blomane er kremfarga, klokkeforma og velluktande; dei sit i nikkande, tette klasar. Frukta er eit bær med grove vorter som minner litt om eit jordbær. Ho er fyrst gul, men blir sidan skarlagensraud. Fruktene blir ikkje modne før blomane for neste år spring ut.
Arten veks i skogkantar, kratt og på steinete stader, helst på sur jord. Han er ein viktig del av maquis-vegetasjonen i middelhavsområdet og veks rundt det meste av Middelhavet, men er sjeldan lengst aust der han delvis blir erstatta av slektningen Arbutus andrachne. Han finst òg langs den europeiske atlanterhavsskysten til Bretagne og sørvestre delar av Irland.
Åmene til den største dagsommarfuglen i Europa, Charaxes jasius, lever på jordbærtre.
Jordbærtre blir dyrka i hagar som prydplante, men er òg nyttig på mange andre måtar. Blomane inneheld mykje nektar og er viktige for honningbier, men honninga dei lagar av denne har ein bitter smak som ikkje alle liker. Fruktene kan etast, men har ein noko flau smak; unedo betyr 'et éi'. Det blir laga syltetøy og alkoholholdige drikkar av fruktene, til dømes det portugisiske brennevinet medronho. Veden eignar seg godt til å laga trekol, og i Hellas blir han brukt til fløyter.
Madrid har eit jordbærtre og ein bjørn i byvåpenet sitt.
Angolastraumen
Angolastraumen er ein mellombels havstraum i Sør-Atlanteren. Han er ei forlenging av Guineastraumen og renn utanfor vestkysten av Afrika. Han er kjend for å skape liknande effektar for oppvellinga i området som El Niño, sjølv om effekten er svakare. Når oppvellinga stoppar opp, hindrar dette det kalde, næringsrike vatnet å strøyme opp til overflata, og dette påverkar igjen dyrelivet i området.
Scott LaFaro
Rocco Scott LaFaro var ein innovativ amerikansk jazzbassist som trass i ein kort karriere er ein av dei mest retningsgivande bassistane i jazzhistoria.
Liv og virke
Han voks opp i ein italienskætta, musikalsk familie – faren spelte i fleire storband. I grunnskoletida lærte Scott LaFaro å spele klaver, noko seinare klarinett, før han skifta til tenorsaksofon. Kontrabass starta han på sommaren før han skulle ta til med eit collegestudium i musikk fordi det var eit krav at musikklærarar spelte eit strengeinstrument. Etter tre månader på colleget bestemte han seg for å konsentrere innsatsen om bassen. LaFaro slutta i college for å spele i Buddy Morrows Big Band. Etter ein turné over heile USA forlet han bandet i Los Angeles for å prøve lykka der. Snart hadde han mange engasjement og fekk ry som ein av dei beste yngre bassistane. Etter å ha hatt spelejobbar med Chet Baker, Percy Heath, Victor Feldman, Stan Kenton og Benny Goodman blei han medlem av Bill Evans trio. På same tid samarbeidde han med Ornette Coleman.
LaFaro døydde i ei bilulukke i Flint ved Geneva, New York to dagar etter at han hadde spelt med Stan Getz på Newport-festivalen og ti dagar etter ei vegvisande innspeling med Bill Evans som seinare blei publisert som Sunday at the Village Vanguard og Waltz for Debby.
Scott LaFaro si store betydning i jazzhistoria fekk han framfor alt gjennom arbeidet i Bill Evans Trio. Samanlikna med den tradisjonelle klassiske walking bassen spelte han vesentleg friare, nærmast ei form for kontrapunkt til Bill Evans sitt klaverspel.
LaFaro, Bill Evans og trommisen Paul Motian gav triosepelet ei ny retning der instrumenta blei meir likeberettiga i staden for den tradisjonelle «pianist med bass- og trommekomp», som for eksempel Erroll Garner praktiserte. Bassisten Dave Holland hevdar at LaFaro sitt spel utgjorde ei fjerde melodistemme i ein kvartett. LaFaro blei òg ein målestokk for bassistgenerasjonen etter han når det gjeld teknikk.
Chiribiquetesmaragd
Chiribiquetesmaragd (Chlorostilbon olivaresi) er ein mellomstor kolibri med særs innskrenka leveområde langt sør i Colombia.
Dylanesque
Dylanesque er det 12. studioalbumet til Bryan Ferry, tidlegare solovokalist for Roxy Music. Albumet består utelukkande av Bob Dylan-songar og nådde topp 10 på albumlistene i både Storbritannia og Sverige. Albumet vart i motsetnad til dei tidlegare albuma hans berre spelt inn i løpet av ei veke med turnebandet hans.
Chiribiquetesmaragd
Skildring
Chiribiquetesmaragden har kroppslengd på ca. 9 centimeter og kroppsvekta er i underkant av 4 gram, hoa nokre mindre enn hannfuglar. Som andre smaragdkolibriar syner arten kjønnsdimorfisme, og hofuglen har få synlege artspesifikke trekk.
Hannfuglen har eit stort kjenneleg område i strupen med blåfarge, han har raudt i undernebbet og halen er berre svakt kløfta. Fjørdrakta er elles grøn, men med mørk, stålblå hale.
Dylanesque
Mottaking
AllMusic-kritikaren Stephen Thomas Erlewine skreiv om albumet: «Ferry har aldri kjend seg så komfortabel som han gjer her, og om det ikkje er nøyaktig det alle lyttarar leitar etter når dei lyttar til musikken hans, så er dette kvaliteten som vil gjere  Dylanesque  til ei lita diskret perle for visse deler av den harde fansen hans.»
Chiribiquetesmaragd
Skildring
Hoa er lys grå frå strupen og nedover undersida, halen er for det meste blågrøn, elles er drakta grøn, men med gråleg andlet og kvitt strek bak augo.
Arten er berre kjent frå opne område med savanne og småkratt i Sierra de Chiribiquete i Colombia, dette området er totalt ca. 6 500 km² i departementa Guaviare og Caquetá. I tillegg til at arten beitar på blomar jakter han òg insekt.
Lite er kjent om storleiken av populasjonen og om utviklinga, arten har vore skildra som den dominerande kolibrien i det litle utbreiingsområdet sitt.
Seiche
Ein seiche (uttalt /ˈseɪʃ/ eller /sɛʃ/) er ei ståande bølgje i eit lukka eller delvis lukka vassreservoar. Seicher og seiche-liknande fenomen er observert i innsjøar, dammar, fjordar og havområde.
Omgrepet vart første gongen framført i vitskapleg samanheng av den sveitsiske hydrologen François-Alphonse Forel i 1890. Han hadde observert verknaden i Genfersjøen. Ordet kjem frå eit sveitsisk-fransk dialektord som tyder «å svinge fram og tilbake». Dette hadde visstnok lenge vore brukt i området når det var snakk om svingingar i alpesjøane.
Årsaker og skildring
Seicher er ofte usynleg sett frå overflata. Folk i båt treng ikkje å merke at ein seiche opptrer på grunn av dei ekstremt lange bølgjelengdene. Bølgja blir sett opp som resonans i vassmassene etter ein forstyrring frå ein eller fleire ytre årsaker, som oftast meteorologiske (vind eller lufttrykksvariasjonar), seismisk aktivitet eller ved tsunamiar.
Tyngdekrafta virkar alltid til å gjenskape horisontalflata i ein vassmasse, då dette representerer vatnet sin likevektstilstand. Resultatet er vertikale harmoniske rørsler som utgjer ein impuls. Impulsen går i heile lengda til reservoaret med ein fart som er avhengig av djupna til vatnet. Impulsen blir reflektert i enden av reservoaret slik at det oppstår interferens. Gjenteken refleksjon gjev ståande bølgjer med ein eller fleire noder eller bølgjeknutar der den vertikale rørsla er null. Svingefrekvensen er avhengig av storleiken til reservoaret, djupn og utforming, og av vasstemperaturen. Lengda til innsjøen er eit nøyaktig multippel av avstanden mellom nodane.
Den naturlege perioden for ein seiche i ein rektangulær vassmasse kan uttrykkjast ved formelen: der L er lengda, d middeldjupet til vassmassen og g tyngdeakselerasjonen. Til dømes ville perioden for ein seiche i ein vassmasse som er 10 meter djup og 5 kilometer lang vere 1000 sekund eller omtrent 17 minutt, medan ein vassmasse som er 300 km lang (slik som Finskebukta) og litt djupare er ein periode nærare 12 timar.
Høgare ordens svingingar er òg observert.
Seichesobservasjonar
Seicher har vore observert både i ferskvatn og saltvatn. Det viktigaste vilkåret er at vassmassen er delvis innelukka for at ståande bølgjer skal bli danna. Ei regelmessig utforming av bassenget er ikkje påkravd. Sjølv i hamner med særs uregelmessig fasong blir det regelmessig observert svingingar med stabile frekvensar.
Innsjø-seicher
Små rytmiske seicher er nesten alltid til stades i større innsjøar. Vanlegvis er dei umerkelege, unntatt i spesielt rolege periodar.